امریکا انرژی ناظیرلیگی‌نین اؤلکه‌نین نفت ذخیره لرینین حجمینه دایر آچیقلادیغی راپور "قارا قیزیل"این قیمتینه دستک اولوب. راپوردان سونرا بورسالاردا نفتین قیمتی یوکسلمه‌یه باشلاییب. سحر سئانس‌لاریندا "برنت" مارکا‌لی نفتین بیر بوشقاسی 52،40 دو‌لاردان، غربی تگزاس نفتی‌نین بیر بوشقاسی ایسه 49،37 دو‌لاردان ساتیلیب.
راپورا اساساً، کئچن هفته عرضینده آمریکانین نفت ذخیره لرینین حجمی 1،53 میلیون بوشقا آزالیب. آمریکا نفت انستیو حجمین 1،78 میلیون بوشقا، اکسپرت‌لر ایسه 2،8 میلیون بوشقا آزالاجاغینی تخمین ائتمیشدی. تخمینلر آراسین‌داکی فرق حسابلاما مئتودلاری‌نین فرق‌لی‌لیگی ایله ایضاح اولونور. آمریکا-دا هفته عرضینده بنزین ذخیره لرینین حجمی ایسه 2،52 میلیون بوشقا آزالیب. بو رقم‌لر نفته طلباتین آرتاجاغی کیمی دیرلندیریلیر، بو سبب‌دن بورسالارداکی احوال-روحیه نفتین قیمتینی گون عرضینده تخمینن 1 دو‌لار باهالاشدیریب.
